|2010-8-11 AD


廖創興家族一向低調,無乜聽聞搞乜搞物收購,但係噚日開始,呢個家族,或者不再低調!
廖 家其中一個長老廖烈文(圖)個仔廖駿倫,原來買起咗「保險教父」楊梵城檔民豐控股(279)!根據民豐公佈,公司會按每股0.275元向廖駿倫配售 16.67%新股,再發行一批可換股債券同埋一批期權債券,夾埋集資5.8億元,換股價同樣係0.275元,如果悉數換股,佢就會揸住民豐80.9%股 權。
咁54歲嘅廖駿倫咩來頭?除咗家底厚,本身履歷亦相當厚!佢係英國牛津大學文學碩士,o依家係私募基金Unitas Capital執行合夥人兼CEO,90至97年間出任摩根士丹利亞洲總裁兼董事總經理,睇哂日本以外嘅亞洲投資銀行業務,完全係資深金融界人物,今次攞 咗民豐呢隻殼,唔知會唔會配合私募基金業務,一齊食吓大茶飯咁呢?
李華華